སྤྱིར་བཤད་ན་མིའི་བསམ་ཚུལ་དཀྱུས་མ་ཞིག་ལ་ཐེ་གཏོགས་བྱེད་དགོས་དོན་མི་འདུག་མོད།འོན་ཀྱང་རིག་གཞུང་དང་མི་རིགས་ཞིག་གི་རིན་ཐང་གཞི་ལ་བཞག་ཏེ་འདི་ལྟར་སྨྲས་ན།རང་ཉིད་ཀྱང་དེའི་ཁུངས་སུ་གཏོགས་པས་ཁ་མ་གྲགས་ཐབས་མེད་རེད།ལྗང་བུ་ནི་བདག་གི་མཐོང་སྣང་གི་དོན་གནད་མིན།ང་ཚོའོ་གཞོན་སྐྱེས་དག་གི་བསམ་བློར་བབ་ཅོལ་གྱི་གཏམ་དང་མཁས་རློམ་གྱི་དྲེགས་ཀྱིས་བཀང་པས་རྒྱ་ཆེ་ས་དང་གཏིང་ཟབ་ས་ཡོད་པའི་བོད་པའི་རིག་གཞུང་གི་སྙིང་བཅུད་ལ་རྣམ་དཔྱོད་ཀྱི་རྩལ་གང་ཡང་འདོན་ཐུབ་ཀྱི་མེད་པ་བྲིས་རྩོམ་དག་ལས་མངོན་གསལ་རེད།སྙན་ངག་ནི་གནའ་སྔ་མོ་ནས་རིག་གཞུང་གི་ཡན་ལག་ཙམ་པོ་པ་ལས་སྙིང་བཅུད་ཡིན་པ་སྔོན་བྱོན་མཁས་པ་སུས་ཀྱང་སྨྲས་མེད།གཞོན་སྐྱེས་ཚོ་སྙན་ངག་ལ་དུང་བས་དབང་གིས་སླར་སྙན་ངག་གིས་རྨོངས་པར་ཚུད་དེ་སྨན་གྱིས་བཏབ་པའི་ནད་པ་བཞིན་ཆགས་འདུགསྙན་ངག་གི་ལམ་ནས་བདེན་པ་དང་གནས་ལུགས་ལ་རེ་ཞིང་བསྙེགས་པ་ནི་མུན་ཁུང་དུ་ལག་ཉོབ་བྱས་ཏེ་ཁ་དོག་དཔྱད་པ་དང་གཅིག་མཚུངས་རེད།དེའི་རྐྱེན་གྱིས་ང་ཚོས་སྙན་ངག་དོན་ཆེན་དུ་འཛིན་པའི་འདུ་ཤེས་ཀྱི་ཕ་རོལ་དུ་འགྲོ་དགོས།ལོ་རབས་བརྒྱད་བཅུའི་ནང་ངས་ཀྱང་འཇུ་སྐལ་བཟང་དང་ལྗང་བུ་ལ་སོགས་དེ་དུས་ཀྱི་བྲིས་རྩོམ་མང་པོ་བཀླགས་མྱོང་།ཡིན་ནཡང་སེམས་དང་སེམས་བྱུང་གི་འགྱུ་བ་རྣོན་པོ་ཞིག་དང་དྲན་སྣང་གསར་བ་ཞིག་ལ་གསོན་ཤུགས་སྤྲད་མ་སོང་།ང་ཚོ་སུ་ཡིན་ཡང་མི་ཤེས་ཤེས་ཁུལ་བྱས་ན་འཚང་དང་།ཤེས་རྒྱ་ཁོག་ཏུ་བཅུག་ན་སྐྱོན་ཟེར་བ་བཞིན་ལག་བསྟར་ཕབས་ན་རང་བདེ་གཞན་ཕན་རེད་མ་གཏོགས།དེ་ལས་བརྒལ་ན་རང་གཞན་གཉིས་འཕུང་གི་འོབ་དུ་ལྷུང་སྲིད།ལྗང་བུ་སྙན་ངག་གི་དེད་དཔོན།ཀླུ་མཁར་བྱམས་ཆབ་སྲིད་ཀྱི་དེད་དཔོན་དུ་རློམ་ན་རིན་ཐང་ལས་རིན་མེད་ཆགས་འདུགམི་རེ་རེར་རང་ཚོད་ཀྱི་གཏམ་དང་རང་མྱོང་གི་གོ་རྟོགས་ཞིག་ཡོད།དེ་ཀུན་གྱི་ནང་དུ་མཆོག་ཏུ་རློམ་པ་ནི་མི་གཞིའི་ངན་གོམས་ཀྱི་རང་གཤིས་ཁོ་ན་འོ།བརྒྱ་བཤད་སྟོང་གི་རྩ་བ་རིག་གཞུང་གི་སྙིང་བཅུད་ནི་སེམས་གཤིས་ཀྱི་ལྷན་སྐྱེས་གསལ་རྒྱས་རྫོགས་གསུམ་ལ་་གོ་མྱོང་རྟོགས་གསུམ་དགོས་པ་འདི་ཡིན།ལྷག་དོན་དུ་དུས་རབས་ཉེར་གཅིག་པའི་ཚན་རིག་གི་དཔྱད་གཞིར་གྱུར་དང་འགྱུར་བཞིན་པ་འདི་གསར་སྐྱེས་པ་ཚོས་མཐོང་གི་